rejauldu/bengali-wikipedia huggingface dataset:
লিন্ডন হান্নিবাল (জন্ম ২০ নভেম্বর ১৯৬৫) একজন শ্রীলঙ্কার আন্তর্জাতিক ক্রিকেট আম্পায়ার এবং একজন প্রাক্তন প্রথম শ্রেণীর ক্রিকেটার।   আম্পায়ারিং ক্যারিয়ার  তিনি আগস্ট ২০১৫ সালে শ্রীলঙ্কা বোর্ড প্রেসিডেন্ট একাদশ বনাম ভারতীয় জাতীয় ক্রিকেট দলের মধ্যে সফর ম্যাচে আম্পায়ার হিসেবে দাঁড়িয়েছিলেন। তিনি ২০১৮ সালের ৮ মার্চ তারিখে নিদাহাস ট্রফিতে বাংলাদেশ ও ভারতের মধ্যে একটি ম্যাচে তার টুয়েন্টি২০ আন্তর্জাতিক (টি২০আই) আম্পায়ারিংয়ে অভিষেক করেছিলেন। তার একদিনের আন্তর্জাতিক (ওডিআই) আম্পায়ারিং অভিষেক হয়েছিল শ্রীলঙ্কা এবং দক্ষিণ আফ্রিকার মধ্যে একটি ম্যাচে, ৮ আগস্ট ২০১৮ সালে, তিনি সংযুক্ত আরব আমিরাতে ২০১৯ আইসিসি টি২০ বিশ্বকাপ বাছাইপর্বের টুর্নামেন্টে ম্যাচ পরিচালনার জন্য বারোজন আম্পায়ারের একজন ছিলেন। ২০২১ সালে, তিনি শ্রীলঙ্কা ও ইংল্যান্ডের মধ্যকার সিরিজে তৃতীয় আম্পায়ার হিসেবে প্রথমবারের মতো টেস্ট সিরিজে দায়িত্ব পালন করেন।   ২০২৪ ডাম্বুলা বিতর্ক  হান্নিবাল ২০২৩–২৪ আফগান শ্রীলঙ্কা সফরের দায়িত্ব পালন করেন। তৃতীয় টি২০ ম্যাচ চলাকালীন, শ্রীলঙ্কার ইনিংসের ২০তম ওভারের ৪র্থ ডেলিভারিতে হান্নিবাল স্কয়ার লেগে দাঁড়িয়ে, বোলার ওয়াফাদার মোমান্দ ব্যাটসম্যান কামিন্দু মেন্ডিসের কাছে একটি কোমর-উচ্চ নো-বল দেননি। শ্রীলঙ্কার শেষ ৩ বলে ১১ রান দরকার ছিল। ম্যাচ-পরবর্তী সংবাদের সময়, শ্রীলঙ্কার অধিনায়ক ওয়ানিদু হাসারাঙ্গা এই সিদ্ধান্তের নিন্দা করেছেন। হাসারাঙ্গা ৫০ শতাংশ জরিমানা এবং পরবর্তীতে দুই ম্যাচের নিষেধাজ্ঞা পেয়েছেন।  আরও দেখুন  একদিনের আন্তর্জাতিক ক্রিকেট আম্পায়ারদের তালিকা  টুয়েন্টি২০ আন্তর্জাতিক ক্রিকেট আম্পায়ারদের তালিকা  তথ্যসূত্র  বহিঃসংযোগ    বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার ক্রিকেটার বিষয়শ্রেণী:শ্রীলঙ্কান ক্রিকেট আম্পায়ার বিষয়শ্রেণী:শ্রীলঙ্কার একদিনের আন্তর্জাতিক ক্রিকেট আম্পায়ার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:কলম্বোর ক্রীড়াবিদ বিষয়শ্রেণী:শ্রীলঙ্কান ওডিআই ক্রিকেট আম্পায়ার বিষয়শ্রেণী:শ্রীলঙ্কান টি২০আই ক্রিকেট আম্পায়ার
জটা শঙ্কর (জন্ম ২০ জুন ১৯৭২) একজন ভারতীয় স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৮ এশিয়ান গেমসের পদক বিজয়ী বিষয়শ্রেণী:২০০২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:ভারতীয় পুরুষ স্প্রিন্টার বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
স্নিয়াভলং ধর মেঘালয়ের জাতীয় পিপলস পার্টির রাজনীতিবিদ। তিনি নারতিয়াং আসন থেকে ২০১৮ সালে মেঘালয় বিধানসভা নির্বাচনে নির্বাচিত হয়েছেন। তিনি ২০১৩ সাল থেকে কনরাড সাংমা মন্ত্রীর বাণিজ্য ও শিল্প, সম্প্রদায় ও পল্লী উন্নয়ন, মাটি ও জল সংরক্ষণ, পরিবহন মন্ত্রী ছিলেন। Myneta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মেঘালয় বিধানসভার সদস্য ২০১৩-২০১৮ বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিম জৈন্তিয়া পাহাড় জেলার ব্যক্তি বিষয়শ্রেণী:মেঘালয় বিধানসভার সদস্য ২০১৮-২০২৩ বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:মেঘালয় বিধানসভার সদস্য ২০২৩-২০২৮
দ্বিতীয় বিজ্জল (১১৩০-১১৬৭ খ্রিস্টাব্দ, ) ছিলেন কল্যাণীর কলচুরি রাজা। প্রথমে তিনি ছিলেন কল্যাণী চালুক্যদের করহদ-৪০০০ ও তারাবাদি-১০০০ প্রদেশের মহামণ্ডলেশ্বর তথা রাজা ষষ্ঠ বিক্রমাদিত্যের সামন্ত শাসক। ১১৫৭ খ্রিস্টাব্দে তিনি পশ্চিম চালুক্যদের বিরুদ্ধে বিদ্রোহ ঘোষণা করেন। তাঁর উত্তরসূরিরা দাক্ষিণাত্য মালভূমি অঞ্চলে পঁচিশ বছর রাজত্ব করেন।   তথ্যসূত্র  গ্রন্থপঞ্জি  Dr. Suryanath U. Kamat (2001). Concise History of Karnataka, MCC, Bangalore (Reprinted 2002)  বিষয়শ্রেণী:কর্ণাটকের ইতিহাস
কমুনিকাসিওনেস ফুটবল ক্লাব (), Comunicaciones FC বা Comunicaciones নামে বেশি পরিচিত, গুয়াতেমালা সিটিতে অবস্থিত একটি পেশাদার ফুটবল ক্লাব। তারা লিগা ন্যাসিওনাল, গুয়াতেমালার ফুটবলের শীর্ষ স্তরে প্রতিদ্বন্দ্বিতা করে। গুয়াতেমালার সবচেয়ে জনপ্রিয় এবং সফল ফুটবল ক্লাবগুলির মধ্যে একটি, কমিউনিকেসিওনস ৩১টি জাতীয় চ্যাম্পিয়নশিপ জিতেছে, যার মধ্যে টানা ছয়টি জিতেছে, যে কোনো গুয়াতেমালান ক্লাব দলের সবচেয়ে বেশি। তাদের ৩১টি লিগ শিরোপা ছাড়াও, কমুনিকাসিওনেস আটটি লীগ কাপ এবং দশটি সুপারকাপ জিতেছে। আন্তর্জাতিক প্রতিযোগিতায়, কমুনিকাসিওনেস ২টি ইউএনহিএএফ ইন্টারক্লাব কাপ, একটি কনকাকাফ চ্যাম্পিয়নস কাপ এবং একটি কনকাকাফ লিগ চ্যাম্পিয়নশিপ জিতেছে।  ক্লাবটি তাদের হোম গেম এস্তাদিও ডোরোতেও গুয়ামুচ ফ্লোরেস- এ খেলে, যার ধারণক্ষমতা ২৬,০০০। পূর্বে এর মূল হোম স্টেডিয়ামটি গুয়াতেমালা সিটির জোন ৬-এ অবস্থিত এস্তাদিও সিমেন্টোস প্রগ্রেসোতে ছিল।   তথ্যসূত্র   বিষয়শ্রেণী:গুয়াতেমালার ফুটবল ক্লাব বিষয়শ্রেণী:১৯৪৯-এ প্রতিষ্ঠিত ফুটবল ক্লাব বিষয়শ্রেণী:১৯৪৯-এ গুয়াতেমালায় প্রতিষ্ঠিত
হিয়ার আই এম ব্লু সিস্টেমের ১৩তম এবং সর্বশেষ অ্যালবাম। বি এম জি এরিওলার মাধ্যমে এটি ১৯৯৭ সালে প্রকাশিত হয়। ডিটার বোহলেন এটি প্রযোজনা করেন। এই অ্যালবামে ১৩টি গান রয়েছে। এখানে দুটো গান আলাদাভাবে প্রকাশিত হয়েছে: "এনিথিং" (নভেম্বর, ১৯৯৭) এবং "লাভ উইল ড্রাইভ মি ক্রেজি" (জানুয়ারি, ১৯৯৮)।   গানের তালিকাসমূহ   # শিরোনাম  দৈর্ঘ্য ১.  "Love Will Drive Me Crazy" (Dieter Bohlen)  ৩:৩৫ ২.  "Anything" (Dieter Bohlen)  ৩:৪২ ৩.  "I Miss You" (Dieter Bohlen)  ৩:৪৭ ৪.  "I Love The Way You Are" (Dieter Bohlen)  ৪:৩৬ ৫.  "Don't Do That" (Dieter Bohlen)  ৩:৪৫ ৬.  "Baby Believe Me" (Dieter Bohlen)  ৩:৩৯ ৭.  "You Are Lyin'" (Dieter Bohlen)  ৩:৪৭ ৮.  "C'est la vie" (Dieter Bohlen)  ৩:২৫ ৯.  "Every Day, Every Night" (Dieter Bohlen)  ৩:৩১ ১০.  "Shame Shame Shame" (Dieter Bohlen)  ৩:৪০ ১১.  "I Believe You Are An Angel" (Dieter Bohlen)  ৪:০১   তালিকাসমূহ  তালিকা (১৯৯৭)তালিকায় অবস্থানজার্মানির অ্যালবামের তালিকা৩৮পোলেন্ডের অ্যালবামের তালিকা৩৪  বহিঃসংযোগ  ডিস্কগসে হিয়ার আই এম (রিলিজের তালিকা)জ  বিষয়শ্রেণী:ব্লু সিস্টেম অ্যালবাম বিষয়শ্রেণী:১৯৯৭-এর অ্যালবাম বিষয়শ্রেণী:বিএমজি অ্যালবাম
সেলিম শাহরিয়ার একজন বাংলাদেশী বিজ্ঞানী এবং নর্থওয়েস্টার্ন বিশ্ববিদ্যালয় এর অধ্যাপক।  জীবনী শাহরিয়ার ১৯৬৪ সালে জন্মগ্রহণ করেন। বিপিন বিহারি স্কুল থেকে মাধ্যমিক আর ঢাকা কলেজ থেকে উচ্চমাধ্যমিক পরীক্ষায় তিনি মেধাতালিকায় ছিলেন দশের মধ্যে। ম্যাসাচুসেট্‌স ইনস্টিটিউট অব টেকনোলজি থেকে তড়িৎ প্রকৌশল ও কম্পিউটার বিজ্ঞান এবং পদার্থবিজ্ঞানে ১৯৮৬ সালে ব্যাচেলর অব সায়েন্স, তড়িৎ প্রকৌশল ও কম্পিউটার বিজ্ঞানে ১৯৮৯ সালে মাস্টার অব সায়েন্স এবং তড়িৎ প্রকৌশল ও কম্পিউটার বিজ্ঞানে ১৯৯২ সালে পিএইচডি ডিগ্রি অর্জন করেন। তিনি ম্যাসাচুসেট্‌স ইনস্টিটিউট অব টেকনোলজি এর রিসার্চ ল্যাবরেটরী অব ইলেক্ট্রনিক্স এ ১৯৯১ থেকে ১৯৯২ সাল পর্যন্ত পোস্ট-ডক্টরাল রিসার্চ অ্যাসোসিয়েট, ১৯৯২ থেকে ২০০০ সাল পর্যন্ত রিসার্চ সায়েন্টিস্ট এবং ২০০১ সালে প্রিন্সিপাল রিসার্চ সায়েন্টিস্ট হিসেবে কর্মরত ছিলেন। ২০০১ থেকে ২০০৮ সাল পর্যন্ত নর্থওয়েস্টার্ন বিশ্ববিদ্যালয় এর তড়িৎ প্রকৌশল ও কম্পিউটার বিজ্ঞান বিভাগের সহযোগী অধ্যাপক হিসেবে কর্মরত ছিলেন। ২০০৮ সালে তিনি অধ্যাপক পদে উন্নীত হন। ২০০৮ সাল থেকে এই বিভাগের সলিড স্টেট এবং ফোটোনিক্স ডিভিশনের পরিচালক হিসেবে কর্মরত। একই সাথে তিনি ২০০৮ সাল থেকে পদার্থবিজ্ঞান এবং জ্যোতির্বিজ্ঞান বিভাগেরও অধ্যাপক। http://www.ittefaq.com.bd/print-edition/projonmo/2016/02/22/103561.htmlhttp://www.mccormick.northwestern.edu/research-faculty/directory/profiles/shahriar-selim.htmlhttps://physics.aps.org/authors/selim_m_shahriarhttp://www.prothomalo.com/we-are/article/771379/%E2%80%98%E0%A6%86%E0%A6%AC%E0%A7%8D%E0%A6%AC%E0%A6%BE-%E0%A6%AC%E0%A6%B2%E0%A7%87%E0%A6%9B%E0%A6%BF%E0%A6%B2%E0%A7%87%E0%A6%A8-%E0%A6%A4%E0%A7%81%E0%A6%AE%E0%A6%BF%E0%A6%93-%E0%A6%AA%E0%A6%BE%E0%A6%B0%E0%A6%AC%E0%A7%87%E2%80%99  তথ্যসূত্র  বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ওবেলিক্স রনে গোসিনির গল্প আর আলবেয়ার ইউদেরজোর অলংকরণে ব্যাপক জনপ্রিয়তা পাওয়া কমিক সিরিজ অ্যাসটেরিক্স এর প্রধান চরিত্র অ্যসটেরিক্সের প্রিয় বন্ধু।   চরিত্রচিত্রণ  স্মারকশিলা 'মেনহির' লোকজনের বাড়ি বাড়ী পৌছে দেয়া ওবেলিক্সের পেশা। প্রিয় খাবার বুনো শুয়োরের রোস্ট। মোটাসোটা শরীরের অধিকারী এবং ছোটবেলায় জাদু পানীয়ের পাত্রে পড়ে যাওয়ার জন্য চিরস্থায়ী বিপুল শক্তির অধিকারী এই গল যে কোন সময় বন্ধুর সাথে বেরিয়ে পড়তে পারে অভিযানে। সে ভীষন পছন্দ করে রোমান সৈনিক পেটাতে। ওবেলিক্সের নিজের ধারণা সে ক্রমশ দুর্বল হয়ে পড়ছে, কারণ সে জাদু পানীয় খেতে পায়না। তার ওপর সেই মহাশক্তিদায়ী পানীয়ের প্রভাব চিরকালীন বলে গল পুরোহিত তাকে তা দেননা। অ্যাসটেরিক্স ও ওবেলিক্সদের গ্রামের পাশের রোমান সেনা ছাউনী গুলো হল অ্যাকোয়ারিয়াম, পেতিবোনাম, বাবাওরাম ও লোডানাম। দুই বন্ধু এবং গল গ্রামবাসীদের জন্য এই ছাউনীগুলোর সেনারা খুব একটা নিশ্চিন্তে থাকতে পারে না সাধারণত।   তথ্যসূত্র   বিষয়শ্রেণী:কল্পকাহিনীর চরিত্র বিষয়শ্রেণী:কমিক চরিত্র
আন্তর্জাতিক অপরাধ (ট্রাইবুনাল) আইন ১৯৭৩ হল ১৯৭৩ সালে পাশ হওয়া একটি আইন যার অধীনে বাংলাদেশের গণহত্যা, যুদ্ধাপরাধ ও মানবতাবিরোধী অপরাধসহ আন্তর্জাতিক আইনের অন্তর্ভুক্ত সকল সশস্ত্রবাহিনী, প্রতিরক্ষা ও এর সহায়ক কোন বাহিনীর সদস্যকে আটক ও ফৌজদারি আইনের অধীনে দণ্ডদান করতে পারে। আইনটিতে ট্রাইবুনাল গঠনের পাশাপাশি অভিযুক্ত ব্যক্তিতে আইনি সাহায্যের বিধান রাখা হয়। এই আইন প্রণয়নের জন্য আন্তর্জাতিক ল’ কমিশনের প্রতিবেদনসমূহের সাহায্য গ্রহণ করা হয়। সুপ্রিম কোর্ট যাতে এই আইনটিকে মৌলিক অধিকারের পরিপন্থী হবার কারণ দেখিয়ে একে অসাংবিধানিক ঘোষণা না করতে পারে সেজন্য সংবিধান প্রথম সংশোধন আইনও পাশ করা হয়।   বিশ্লেষণ   ১৯৭১ সালে বাংলাদেশের স্বাধীনতা যুদ্ধ চলাকালে সংঘটিত যুদ্ধাপরাধের বিচারের পরিপ্রেক্ষিতে ১৯৭৩ সালের ১৯ নম্বর আইন হিসেবে আন্তর্জাতিক অপরাধ ট্রাইবুনাল আইন ১৯৭৩ প্রণয়ন করা হয়। এই আইনে যুদ্ধাপরাধের ব্যাখ্যায় খুন, নির্যাতন, বেসামরিক লোকদের বাংলাদেশের রাজ্যসীমায় দাসশ্রমিক হিসেবে ব্যবহার এবং দেশ থেকে বিতাড়ন, যুদ্ধবন্দী ও সাধারণ বন্দীদের হত্যা এবং সামরিক প্রয়োজনের বহির্ভূত ধ্বংশাত্মক কার্যকলাপ, ব্যক্তিগত ও রাষ্ট্রীয় সম্পত্তি দখলকে অন্তর্ভুক্ত করা হয়। ন্যুরেমবার্গ ট্রায়ালের বিচারকার্যে জড়িত অভিজ্ঞ অধ্যাপক ইয়েশেখের কাছে পরামর্শ গ্রহণের জন্য ব্যারিস্টার সোহরাব আলীকে পাঠানো হয়। বাংলাদেশের প্রাক্তন প্রধান বিচারপতি মুহাম্মদ হাবিবুর রহমান বলেন, যুদ্ধাপরাধের বিচারের জন্য ন্যূন্যতম যে দক্ষতা ও নিবেদিতপ্রাণ প্রসিকিউটরের প্রয়োজন ছিল তার বড়ই অভাব ছিল। এছাড়াও যুদ্ধাপরাধীদের বিচার সম্পর্কে দোদূল্যমানতা এবং সর্বোপরি উপমহাদেশের রাজনৈতিক পরিস্থিতি বিচার না হওযার কারণ বলে তিনি মনে করেন।   ট্রাইব্যুনালের আওতাধীন অপরাধ সমূহ  এই ট্রাইব্যুনাল নিম্নোক্ত অপরাধের দায়ে অভিযুক্ত ব্যক্তি বা দল, সেনাবাহিনী কিংবা তাদের সহযোগী সশস্ত্রবাহিনীর বিচারের ক্ষমতা রাখে।   মানবতা বিরোধী অপরাধ (Crimes against Humanity)  শান্তি বিরোধী অপরাধ (Crimes against Peace)  গণহত্যা (Genocide)  যুদ্ধাপরাধ (War Crimes)  ১৯৪৯ সালের জেনেভা কনভেনশন বিরোধী কাজ  আন্তর্জাতিক আইন অনুসারে যে কোন অপরাধ ইত্যাদি   যুদ্ধাপরাধ সংক্রান্ত অন্যান্য আইনসমূহ   যুদ্ধাপরাধীদের বিচারের জন্য ১৯৭২ সালের ২৪ জানুয়ারী ‘দালাল আইন (বিশেষ ট্রাইব্যুনাল) আদেশ’ জারী করা হয়। একই বছরের ৬ ফেব্রুয়ারি, ১ জুন ও ২৯ আগস্ট তারিখে তিন দফা সংশোধনীর পর আইনটি চূড়ান্ত হয়। দালাল আইন জারীর পর ১৯৭৩ সালের ৩০ নভেম্বর পর্যন্ত সারা দেশে ৩৭ হাজার ৪৭১ দালালকে গ্রেফতার করা হয়। ৭৩টি বিশেষ ট্রাইব্যুনালে এদের বিচার কাজ চললেও ২২ মাসে মাত্র ২ হাজার ৮৪৮টি মামলার বিচার সম্পন্ন হয়। এ-রায়ের মাধ্যমে ৭৫২ জন বিভিন্ন মেয়াদে দণ্ডিত হন। ১৯৭৩ এর ৩০ নভেম্বর সাধারণ ক্ষমা ঘোষণা করা হয়। এ-ঘোষণার মাধ্যমে ২৬ হাজার ব্যক্তি মুক্তি পান। বাকীদের বিচার অব্যাহত থাকে। সাধারণ ক্ষমার প্রেস-নোটে বলা হয়, ‘ধর্ষণ. খুন, খুনের চেষ্টা, ঘর-বাড়ী অথবা জাহাজে অগ্নি সংযোগের দায়ে দণ্ডিত ও অভিযুক্তদের ক্ষেত্রে ক্ষমা প্রদর্শন প্রযোজ্য হবে না।’ ১৯৭৩ সালের দালাল আইনে মতান্তরে প্রায় ৩৪,৬০০ অভিযুক্তদের ভেতর অনেক ব্যক্তিকে ক্ষমা প্রদর্শন করা হয়।   তথ্যসূত্র    আরও দেখুন   দালাল আইন (বিশেষ ট্রাইব্যুনাল) আদেশ ১৯৭২  বিষয়শ্রেণী:বাংলাদেশের আইন বিষয়শ্রেণী:১৯৭৩-এ বাংলাদেশ
আশুগঞ্জ রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার আশুগঞ্জ উপজেলার সদর ইউনিয়নে অবস্থিত একটি রেলওয়ে স্টেশন।   ইতিহাস  ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে আশুগঞ্জ রেলওয়ে স্টেশন তৈরি করা হয়।   পরিষেবা  আশুগঞ্জ রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:  সূবর্ণ এক্সপ্রেস  মহানগর প্রভাতী\গোধুলী এক্সপ্রেস  পারাবত এক্সপ্রেস  উপকূল এক্সপ্রেস  জয়ন্তিকা এক্সপ্রেস  মহানগর এক্সপ্রেস  উপবন এক্সপ্রেস  তূর্ণা এক্সপ্রেস  কালনী এক্সপ্রেস  বিজয় এক্সপ্রেস  সোনার বাংলা এক্সপ্রেস  ময়মনসিংহ এক্সপ্রেস  কর্ণফুলী এক্সপ্রেস  সুরমা মেইল  ঢাকা\চট্টগ্রাম মেইল  ঢাকা\নোয়াখালী এক্সপ্রেস  কুমিল্লা কমিউটার  তিতাস এক্সপ্রেস  চট্টলা এক্সপ্রেস।   তথ্যসূত্র   বিষয়শ্রেণী:ব্রাহ্মণবাড়িয়া জেলার রেলওয়ে স্টেশন
thumb|২০২১ সালে পিনসন লুসি পিনসন হলেন একজন ফরাসি পরিবেশকর্মী এবং রিক্লেম ফিনান্স নামে একটি এনজিও-এর প্রতিষ্ঠাতা ও এই সংস্থাটির পরিচালক। ২০২০ সালে যে ছয় জন গোল্ডম্যান পরিবেশ পুরস্কার পেয়েছিলেন লুসি পিনসন ঐ বিজয়ীদের মধ্যে একজন। পরিবেশবাদী কর্মীদের জন্য এটি সবচেয়ে গুরুত্বপূর্ণ একটি পুরস্কার। কার্বন-শক্তি ভিত্তিক শিল্পগুলিতে ফরাসি ব্যাংকগুলি যাতে আর বিনিয়োগ না করে তার প্রচারে তিনি নেতৃত্ব দিয়েছেন। ব্যাংকগুলিকে বোঝাতে তিনি সমর্থ হন। তার নেতৃত্বের ফলস্বরুপ ১৬টি ফরাসী ব্যাংক কার্বন-শক্তি ভিত্তিক শিল্পে বিনিয়োগ বন্ধ করে দেয়।   জীবনী  লুসি পিনসন ১৯৮৫ সালে ফ্রান্সের নঁত শহরে জন্মগ্রহণ করেন। তিনি রাষ্ট্রবিজ্ঞান এবং পরিবেশ বিজ্ঞান  নিয়ে পড়াশোনা করেছেন। ২০১৩ সালে তিনি ফ্রেণ্ডস্ অফ  আর্থস্ ইন্টারন্যাশনাল (এফওইআই) নামে একটি আন্তর্জাতিক পরিবেশ সংগঠনের সঙ্গে যুক্ত হন। এই আন্তর্জাতিক পরিবেশ সংগঠনটির সঙ্গে ৭৪টি দেশের যোগ রয়েছে। ২০২০ সালে তিনি রিক্লেম ফিনান্স নামে একটি এনজিও প্রতিষ্ঠা করেন।   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী বিষয়শ্রেণী:ফরাসি পরিবেশবিদ বিষয়শ্রেণী:গোল্ডম্যান পরিবেশ পুরস্কার প্রাপক বিষয়শ্রেণী:২১শ শতাব্দীর ফরাসি নারী বিষয়শ্রেণী:২১শ শতাব্দীর ফরাসি ব্যক্তি
মিউ নর্মি (লাতিন: Mu Normae, সংক্ষেপে: μ Normae) হল নর্মা তারামণ্ডলের অন্তর্গত ও৯.৭ আইএবি বর্ণালিগত শ্রেণির একটি নীল মহাদানব তারা।  এটির ঔজ্জ্বল্য সূর্যের ঔজ্জ্বল্যের ৩৩৯,০০০ গুণ এবং ওজন সূর্যের ওজনের ৪০ গুণ। দৃশ্যগত আপাত মানে এটির পার্থক্য থাকে ৪.৮৭ থেকে ৪.৯৮-এর মধ্যে। বিজ্ঞানীরা সন্দেহ করেন যে এটি একটি আলফা সিগনি যুগ্ম তারা (যার নামকরণ করা হয়েছে ডেনেবের নামানুসারে)।  এটি অস্পষ্ট মুক্ত স্তবক এনজিসি ৬১৬৯-এর একই দিকে ও একই দূরত্বে অবস্থিত। যদিও এই মুক্ত স্তবকের অন্যান্য সকল তারার সম্মিলিত আপাত মানের তুলনায় মিউ নর্মি অধিকতর উজ্জ্বল। কলিন্ডার এটিকে মুক্ত স্তবকগুলির μ নর্মি শ্রেণির একটি আদি রূপ মনে করেন।  তথ্যসূত্র  বহিঃসংযোগ  Jim Kaler's stars - Mu Normae  বিষয়শ্রেণী:ও-শ্রেণির মহাদানব তারা বিষয়শ্রেণী:নর্মা (তারামণ্ডল) বিষয়শ্রেণী:আলফা সিগনি যুগ্ম তারা নর্মি, মিউ ৬১৫৫ ০৮১১২২ ১৪৯০৩৮ বিষয়শ্রেণী:ডারচমাস্টারাং বস্তু বিষয়শ্রেণী:পলাতক তারা
চারপত্র মুড়া বা লড়হমাধব মন্দির বাংলাদেশের কুমিল্লা জেলার একটি প্রাচীন প্রত্নতাত্ত্বিক নিদর্শনস্থল। বাংলাদেশের গবেষকদের মতে পাহাড়পুর বিহারের পর এটি দেশের অন্যতম প্রাচীন পুরাকীর্তিস্থল, যেটি আনুমানিক একাদশ থেকে দ্বাদশ শতাব্দীতে স্থাপিত হয়েছিল।  বিবরণ মুড়াটি কুমিল্লা সেনানিবাসের মধ্যস্থলে এবং লালমাই শৈলশিরার উত্তরাংশে ময়নামতীতে অবস্থিত। ১৯৫৫ থেকে ১৯৫৭ সালের মধ্যে খনন করার ফলে এই মুড়া থেকে একটি  ×  আয়তনের ক্ষুদ্র হিন্দু পীঠস্থান বা মন্দিরের অস্তিত্ব পাওয়া যায়। মন্দিরটির নির্মাণ পরিকল্পনা, আকৃতি, স্থাপত্যশৈলী এবং অলঙ্করণের দিক থেকে এটি ময়নামতীর বৌদ্ধ স্থাপত্য এবং গুপ্ত আমলের কিংবা অন্যান্য ভারতীয় সনাতন হিন্দু মন্দির স্থাপত্য থেকে ভিন্ন। মিশ্র বাংলা স্থাপত্য রীতিতে নির্মিত মন্দিরটিতে বিবর্তনশীল উদ্ভবের ক্রমান্বয়ে স্থানীয় বৌদ্ধ স্থাপত্যের নানা উপাদান ও বৈশিষ্ট্য রয়েছে।  স্থাপত্যশৈলী দুইটি অংশ বিভক্ত মন্দিরটির একটি অংশে রয়েছে উন্মুক্ত স্তম্ভশ্রেণির সজ্জিত হলঘর, যেটির সম্মুখভাগ যথেষ্টভাবে ক্ষতিগ্রস্ত। মন্দিরের পেছনে, পশ্চিম দিকের অন্য অংশে রয়েছে একটি ক্ষুদ্র মন্দির ঘর। ঘরটির শেষের দিকের অংশটি তুলনামূলক স্বল্প ক্ষতিগ্রস্ত বা ক্ষয়প্রাপ্ত অবস্থায় আবিষ্কৃত হয়েছিল। মন্দিরের বহির্ভাগে রয়েছে জটিল ও বিচিত্র আকৃতির বিভিন্ন নকশা। জ্যামিতিক কোণ ও কোণার সমন্বয়ে কৃত এর কশিকাজগুলি আকৃতিগতভাবে প্রতিসম নানা অভিক্ষেপে এবং পার্শ্ব ও উল্লম্ব সমতলে ভারসাম্য লাভ করেছে।  নিদর্শন খননরের ফলে চারপত্র মুড়া থেকে অল্পসংখ্যক তাৎপর্যপূর্ণ নিদর্শন পাওয়া গেছে; যার মধ্যে রয়েছে, একটি ব্রোঞ্জনির্মিত অলঙ্কৃত শবাধার বা রত্নপাত্র এবং চারটি তাম্রশাসন মঞ্জুরি। চারটি তাম্রশাসনের তিনটি প্রদান করেন চন্দ্র সাম্রাজ্যের শেষ দুই রাজা গোবিন্দপাল ও পালপাল এবং চতুর্থটি দান করেছেন দেববংশীয় রাজা। মূলত এসকল দানপত্র প্রদান করা হয়েছিল দেবপর্বতে অবস্থিত লড়হমাধব (বিষ্ণু) মন্দিরের অনুকূলে। ঐতিহাসিকভাবে প্রাপ্ত দলিলে উক্ত স্থানের নাম পট্টিকেরা উল্লিখিত রয়েছে, যা থেকে অনুমান করা যায় লোকালয়টি লালমাই-ময়নামতী এলাকাতেই পুরনো দেবপর্বত নগরীর একাংশ এবং এই লড়হমাধব মন্দিরটি বর্তমান চারপত্র মুড়া। ধারণা করা হয় চারটি তাম্রশাসনের কারণে এটির নাম চারপত্র মুড়ার সঙ্গে সম্পর্কিত।  তথ্যসূত্র  বহিঃসংযোগ      বিষয়শ্রেণী:ময়নামতী বিষয়শ্রেণী:১১শ শতাব্দীতে প্রতিষ্ঠিত বিষয়শ্রেণী:১২শ শতাব্দীতে প্রতিষ্ঠিত বিষয়শ্রেণী:১১শ শতাব্দীর হিন্দু মন্দির‎ বিষয়শ্রেণী:১২শ শতাব্দীর হিন্দু মন্দির‎ বিষয়শ্রেণী:পাল সাম্রাজ্য বিষয়শ্রেণী:ধ্বংসপ্রাপ্ত হিন্দু মন্দির বিষয়শ্রেণী:কুমিল্লা জেলার প্রত্নতাত্ত্বিক স্থাপনা বিষয়শ্রেণী:কুমিল্লা জেলার হিন্দু মন্দির বিষয়শ্রেণী:কুমিল্লা জেলার দর্শনীয় স্থান
সীতারামপুর স্টেশন  (কোড এসটিএন) ভারতের পশ্চিমবঙ্গ রাজ্যের পশ্চিম সীমান্ত পাহাড়ী এলাকা আসানসোলের নিয়ামতপুর এবং সীতারামপুরের আশেপাশে সেবা প্রদান করে।সীতারামপুর জংশন ভারতীয় রেলওয়ে রেলপথের   আসানসোল রেল বিভাগের অন্তর্গত।   সীতারামপুর জংশন ভারতের মেট্রোপলিটান এলাকার সঙ্গে,  দিল্লি-কলকাতা মেইন লাইনের মাধ্যমে মুগলসরাই-পাটনা রুট এবং গ্র্যান্ড কর্ড রুট দিয়ে সংযুক্ত।সীতারামপুর ২৩.৪৩ ° উত্তর ৮৬.৫৩ ° পূর্ব- এ অবস্থিত। সমুদ্র সমতল হতে এর গড় উচ্চতা হল ৯৯ মিটার (৩২৫ ফুট)।Falling Rain Genomics, Inc - Sitarampur right|300px|সীতারাম রেলওয়ে স্টেশনের রেল নির্দেশিকা বোর্ড  ইতিহাস রেলপথের মাধ্যমে কয়লা চলাচল বৃদ্ধি পাওয়ার ফলে, একটি নতুন রেললাইন, গ্র্যান্ড কর্ড, সীতারামপুর থেকে মুগলসরাই পর্যন্ত স্থাপিত হয়।সেই সময়ে, সীতারামপুর দেশের বৃহত্তম  বাষ্প ইঞ্জিনের শেড এবং দ্বিতীয় বৃহত্তম কয়লা ইয়ার্ড ।এখন বাষ্প ইঞ্জিন বন্ধ হওয়ার ফলে  বাষ্প ইঞ্জিন শেড বন্ধ আছে। পরিষেবা এই স্টেশনে উপলব্ধ রয়েছে অপেক্ষা কক্ষ, রিজার্ভেশন কাউন্টার, ২ চাকা এবং ৪ চাকার যানবাহনের জন্য পার্কিং ব্যবস্থা রয়েছে। স্টেশনে গাড়ি প্রবেশের অনুমতির প্রয়োজন হয়। এখানে এটিএম, শৌচালয়, চায়ের দোকান, বইয়ের দোকান রয়েছে। স্টেশনের প্লাটফর্মকে যুক্ত করেছে  ফুট ওভার ব্রীজ।  তথ্যসূত্র  বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:পশ্চিম বর্ধমান জেলার রেলওয়ে স্টেশন বিষয়শ্রেণী:ভারতের জংশন রেলওয়ে স্টেশন বিষয়শ্রেণী:আসানসোল রেলওয়ে বিভাগ বিষয়শ্রেণী:১৯০১-এ চালু রেলওয়ে স্টেশন
জন পিলজার (জন্ম ৯ই অক্টোবর, ১৯৩৯)Anthony Hayward, Breaking the Silence: The Television Reporting of John Pilger, London, Network, 2008, p. 3 (no ISBN, book contained within Heroes DVD, Region 2 boxset)Trisha Sertori "John Pilger: The Messenger",  The Jakarta Post, 11 October 2012 লন্ডনভিত্তিক অস্ট্রেলীয় সাংবাদিক।Andrei S. Markovits and Jeff Weintraub, "Obama and the Progressives: A Curious Paradox", The Huffington Post, 28 May 2008 পিলজার ১৯৬২ সাল থেকে লন্ডনে বাস করছেন।"Aboriginal squalor among Australia's 'dirtiest secrets' says expat", by Candace Sutton, The Australian, 1 March 2013 ভিয়েতনাম যুদ্ধের প্রতিনিধি হিসেবে শুরু থেকেই তিনি মার্কিন, অস্ট্রেলীয় ও ব্রিটিশ বৈদেশিক নীতির বিরুদ্ধে সমালোচনামুখর ছিলেন; যে বৈদেশিক নীতিকে তিনি সাম্রাজ্যবাদী এজেন্ডা বাস্তবায়নের বলে বিবেচনা করতেন। পিলজার তার দেশের আদিবাসী অস্ট্রেলীয়দের উপর আচরণের এবং প্রধান প্রচারমাধ্যমের প্রয়োগেরও সমালোচনা করতেন। ব্রিটিশ ছাপার প্রচারমাধ্যমে তিনি দীর্ঘদিন ডেইলি মিরর পত্রিকায় এবং পাক্ষিক নিউ স্টেটসম্যান ম্যাগাজিনের সাথে জড়িত ছিলেন। পিলজার দুবার ব্রিটেনের সেরা সাংবাদিকের পুরস্কার পেয়েছেন। তার ডকুমেন্টারি, আন্তর্জাতিকভাবে প্রদর্শিত, ব্রিটেন এবং সারাবিশ্বে পুরস্কৃত। এই সাংবাদিক অনেকগুলো সম্মানসূচক ডক্টরেট অর্জন করেছেন।Biography page, John Pilger's official website"Introduction to John Pilger", Robert Fisk website    শৈশব এবং কেরিয়ার   তথ্যসূত্র    পুরস্কার   Descriptive Writer of the Year (১৯৬৬)  Reporter of the Year (১৯৬৭)  Journalist of the Year (১৯৬৭)  International Reporter of the Year (১৯৭০)  News Reporter of the Year (১৯৭৪)  Campaigning Journalist of the Year (১৯৭৭)  Journalist of the Year (১৯৭৯)  UN Media Peace Prize, Australia ১৯৭৯ - ৮০  UN Media Peace Prize, Gold Medal, Australia ১৯৮০ - ৮১  TV Times Readers' Award (১৯৭৯)  The George Foster Peabody Award, USA (১৯৯১)  American Television Academy Award ('এমি পুরস্কার') (১৯৯১)  ব্রিটিশ একাডেমি অফ ফিল্ম অ্যান্ড টেলিভিশন আর্টস (BAFTA) – The Richard Dimbleby Award (১৯৯১)  Reporters Sans Frontiers Award, France (১৯৯০)  International de Television Geneve Award (১৯৯৫)  The Monismanien Prize (Sweden) ২০০১  The Sophie Prize for Human Rights (Norway) ২০০৩  EMMA Media Personality of the Year ২০০৩  Royal Television Society: ব্রিটেনের সেরা ডকুমেন্টারি (২০০৪-৫)   বহিঃসংযোগ   জনপিলজার.কম - অফিশিয়াল ওয়েবসাইট  অস্ট্রেলীয় বিবিসিকে দেয়া পিলজারের সাক্ষাৎকার  The Real First Casualty of War -এর সংক্ষিপ্ত সংস্করণ  দ্য গার্ডিয়ান পত্রিকায় পিলজারের ব্লগ  বিষয়শ্রেণী:১৯৩৯-এ জন্ম বিষয়শ্রেণী:অস্ট্রেলীয় সাংবাদিক বিষয়শ্রেণী:পুঁজিবাদ বিরোধী বিষয়শ্রেণী:ফ্যাসিবাদ বিরোধী বিষয়শ্রেণী:বিরুদ্ধ-মার্কিনবাদ বিষয়শ্রেণী:সাম্রাজ্যবাদ বিরোধী বিষয়শ্রেণী:যুক্তরাজ্যে অস্ট্রেলীয় প্রবাসী বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি বিষয়শ্রেণী:জার্মান বংশোদ্ভূত অস্ট্রেলীয় ব্যক্তি বিষয়শ্রেণী:আইরিশ বংশোদ্ভূত অস্ট্রেলীয় ব্যক্তি বিষয়শ্রেণী:অস্ট্রেলীয় প্রজাতন্ত্রবাদী বিষয়শ্রেণী:জীবিত ব্যক্তি
আগা খান () হল নিজারি ইসমাইলি শিয়া মুসলিম গোত্রের ইমামদের একটি বংশগত উপাধি। শিয়া সম্প্রদায়ের ইসমাইলি শাখার সর্ববৃহৎ গোত্র হল নিজারি। ইসমাইলি গোত্রের লোকেরা ইসমাইল ইবনে জাফর এবং তাঁর বংশধরদের ইমামত প্রতিষ্ঠায় বিশ্বাস করে। তাদের বিশ্বাসমতে ইসমাইল ইবন জাফর ছিলেন জাফর আস-সাদিক কর্তৃক মনোনীত প্রকৃত উত্তরসূরি। অন্যদিকে ইসনা আশারিয়া শিয়ারা ইসমাইলের ছোট ভাই মুসা আল-কাজিমের ইমামতে বিশ্বাস করে। তাদের ভাষ্যমতে এই ইমামতের ধারা ১২ জন ইমামের মাধ্যমেই শেষ হয়ে গেছে।  "আগা" বা "আকা" শব্দটি সম্ভবত তুর্কী ভাষা থেকে এসেছে যার অর্থ "মহান" বা "প্রভু"। এই শব্দটি প্রথম ব্যবহার করেছিল উসমানীয় তুর্কীরা। তারা তাদের জানিসারির (সেনাদল) প্রধানকে এ নামে ডাকতো। "খান" ও একটি সম্মানসূচক উপাধি যা শাসক বা বিভিন্ন গোত্রের প্রধানদের দেয়া হতো। ১৮৩০-এর দশকে "আগা খান" উপাধিটির পত্তন ঘটিয়েছিলেন হাসান আলি শাহ।   তথ্যসূত্র     বিষয়শ্রেণী:উপাধি বিষয়শ্রেণী:জনসেবা বিষয়শ্রেণী:শিয়া ইসলাম
বুরাক ডেনিয (জন্ম: ১৭ ফেব্রুয়ারি ১৯৯১) একজন তুর্কি অভিনেতা এবং মডেল। তিনি টিভি সিরিজে মুরাত সারসালমাজের  চরিত্রের জন্য সবচেয়ে বেশি পরিচিত। তিনি জনপ্রিয় টেলিভিশন সিরিজ বিজিম হিকায়ে (২০১৭-২০১৯) তে বারিস/বাসিত আকতান চরিত্রে অভিনয় করেছিলেন।  চলচ্চিত্র +নামচরিত্রবছরনেটওয়ার্ক মন্তব্য কোলেজ গনলিওনুর২০১১সুলতানতারিক২০১২কৌকবুরাক২০১৩–২০১৫মেডেসিরআরস২০১৩–২০১৫স্টার টিভিটাটল কেক ইয়ালাঙ্কলারতোপ্রাক২০১৫স্টার টিভিজেসিনিন ক্রালিয়েসিমের্ত২০১৬স্টার টিভিআসক লাফতান আনালমাজমুরাত২০১৬-২০১৭শো টিভিবারিস / সাভাত আক্তান২০১৭-২০১৯ফক্সআর্দা(film)|আর্দাওজেন২০১৮সিনেমাইয়ারিম কালান আকলারকাদির বিলমেজ২০২০ব্লু টিভিমারালামারালা২০২০এ.টি.ভি  বহিঃসংযোগ লিংক  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:তুর্কি টেলিভিশন অভিনেতা বিষয়শ্রেণী:২১শ শতাব্দীর তুর্কি অভিনেতা বিষয়শ্রেণী:তুর্কি পুরুষ মডেল বিষয়শ্রেণী:ইস্তাম্বুলের ব্যক্তি বিষয়শ্রেণী:১৯৯১-এ জন্ম বিষয়শ্রেণী:তুর্কি চলচ্চিত্র অভিনেতা
thumb|250px|মাইজপাড়া মঠ মাইজপাড়া মঠ বাংলাদেশের মুন্সীগঞ্জ জেলার শ্রীনগর উপজেলার (বিক্রমপুরের) মাইজ পাড়া এলাকার একটি পুরাতন মঠ। ঢাকা থেকে বিক্রমপুরের দিকে নৌপথে অথবা সড়কপথে ঢুকতে গেলে পশ্চিম প্রান্তে দুটি সুউচ্চ মঠ চোখে পড়ে। তার একটি হল এই মাইজপাড়ার মঠ, অন্যটি হল শ্যামসিদ্ধির মঠ। মৃত্যুর পর চিতার স্থানকে স্মৃতি হিসেবে ধরে রাখার জন্য এ ধরনের মঠ তৈরি করা হয়েছিল। জমিদার তারাপ্রসাদ রায় মৃত্যুবরণ করলে তার চিতাস্থলে প্রায় ১৫০ বছর আগে ১২০ ফুট উচ্চতাবিশিষ্ট এই মঠটি তৈরি করা হয়। তার দুই সহধর্মিণী সুধামণি দেবী ও নবদুর্গা দেবী মৃত্যুবরণ করলে, এর দুই পাশে আরও দুটি ছোট আকৃতির মঠ তৈরি করা হয়। ১২৩ বছর আগে বাংলা ১২৯২ সনের ৩১ আষাঢ় ভুমিকম্পে মঠটি ভেঙে যায় এবং এক বছর পর বংলা ১২৯৩ সনের বৈশাখ মাসে তা পুননির্মাণ করা হয়। মঠের গায়ে লিখন থেকে বোঝা যায়, এটি তৈরি করেছিলেন রাজনারায়ণ নামে একজন নির্মাণ-কারিগর। মঠের খোপগুলোতে প্রচুর টিয়াপাখি বসবাস করে। অত্যন্ত চমৎকার নির্মাণশৈলী এবং কারুকার্যময় মঠের খোপগুলোতে প্রচুর টিয়াপাখি বসবাস করে। মঠের চুড়ায় তামার তৈরি দুটি কলস রয়েছে।  তথ্যসূত্র  বিষয়শ্রেণী:বাংলাদেশের মঠ